b'\n_START_ARTICLE_\nElektronski papir\n_START_PARAGRAPH_\nElektronski papir tudi E-Papir, E-Bralnik je nova vrsta zaslona z visoko kontrastnostjo prikaza, kakr\xc5\xa1na je pri papirju. Uporablja zelo malo energije, in ima tenko, lahko obliko. Gledalcu daje izku\xc5\xa1njo branja iz papirja, medtem ko ima mo\xc5\xbenost spremembe informacij. Ni ni\xc4\x8d debelej\xc5\xa1i od obi\xc4\x8dajnega lista papirja, deluje pa s pomo\xc4\x8djo majhnih \xc4\x8drnih in belih celic, ki se odzivajo na elektri\xc4\x8dne dra\xc5\xbeljaje. Negativni dra\xc5\xbeljaj spodbudi \xc4\x8drne del\xc4\x8dke, da se pribli\xc5\xbeajo povr\xc5\xa1ini, s \xc4\x8dimer ustvarijo \xc4\x8drno piko. Porabi stokrat manj energije od obi\xc4\x8dajnih zaslonov, ker ne potrebuje samostojne osvetlitve in ker ne potrebuje energije za vzdr\xc5\xbeevanje slike. Na trdem disku tipa Flash lahko shranimo 100-1000 knjig. Nekateri bralniki kot so Kindle Paperwhite in Kobo Glo imajo vgrajeno osvetlitev za branje v temi._NEWLINE_E-Bralnik je sicer zelo podoben tabli\xc4\x8dnemu ra\xc4\x8dunalniku. Slednji ima LCD zaslon in precej ve\xc4\x8dje hitrosti osve\xc5\xbeevanja slike, zato je bolj uporaben za ra\xc4\x8dunalni\xc5\xa1ko delo. Je pa E-bralnik bolj uporaben za branje, ker je elektronski papir bolj prijazen do o\xc4\x8di. E-bralnik je la\xc5\xbeje brati v son\xc4\x8dni svetlobi in ima dosti dalj\xc5\xa1o avtonomijo od tabli\xc4\x8dnega ra\xc4\x8dunalnika. Trenutno je ve\xc4\x8dina E-bralnikov na voljo samo v \xc4\x8drno beli tehniki. Prvi barvni je bil Ectaco jetBook Color._NEWLINE_Prvi E-Bralnik je bil Sony Librie predstavljen leta 2004. Pozneje je Sony predstavil [Sony Reader]]._NEWLINE_Ve\xc4\x8dina bralnikov ima vgrajeno WiFi povezavo, dra\xc5\xbeji modeli pa tudi 3G. Mo\xc5\xbeno je tudi brskanje po spletu, vendar je precej manj fleksibilno kot npr. tabli\xc4\x8dni ra\xc4\x8dunalnik. S spleta je mo\xc5\xbeno nalo\xc5\xbeiti veliko \xc5\xa1tevilo E-Knjig.'